પણ મારા માટે સૂફી શબ્દનો દુરુપયોગ પચાવવો બહુ અઘરો છે. કદાચ એટલા માટે કે મારો જન્મ અજમેરમાં થયો અને અજમેર એટલે હિન્દુસ્તાનની ધરતી પર સૂફી વિચારનો પાયો નાખનાર ગરીબ નવાઝ, ખ્વાજા મોઈનુદ્દીન ચિશ્તીનું શહેર. ખ્વાજા સાહેબ એટલે સર્વ ધર્મ સમભાવના પૂતળા. હિન્દુ, મુસલમાન, અમીર, ગરીબ સૌને એમની મજલિસમાં આવકાર. એમણે જ ‘સુલહેકુલ’નો વિચાર આપ્યો. સુલહેકુલ એટલે સૌની સાથે હળીમળીને રહેવાનું. માણસમાત્ર વચ્ચે ભેદભાવ રાખવાના નહીં. આ રીતે જોઈએ તો ખ્વાજાસાહેબ એક ધર્મગુરુ કરતાં સમાજસુધારક વધારે ગણાય. લગભગ દરેક સૂફી ગુરુએ ધર્મના કામ કરતા સોશિયલ રિફોર્મ્સ વધારે કર્યા છે.